In ’n poging op 5 Mei om sy gesin te beskerm het Van Greunen twee huisrowers doodgeskiet in die oprit van die gesin se huis in Lynnwoodrif, Pretoria.
Twee dae later het ’n groep mense buite die huis saamgedrom en hom en sy gesin met die dood gedreig.
Die jongste statistieke toon dat 22 261 huisrooftogte in Suid-Afrika aangemeld is. Dit is ’n afname van 0,4% teenoor die vorige jaar.
“Ek bevraagteken dit. Ek vertrou dit glad nie – ’n mens kan dit nie glo nie. Roof en diefstal is deesdae nie net dít nie – dit gaan gepaard met geweld.
Hy sê in gewone omstandighede moet die klaer minstens maandeliks, na gelang van die situasie, terugvoering kry van die ondersoekbeampte.
Newham sê die afname van 0,4% landwyd ten opsigte van huisrooftogte is ’n aanduiding dat hierdie misdryf stabiliseer en nie daadwerklik afneem nie.
Hy sê hoewel die jongste statistieke “sleg” lyk, was die departement van polisie vanjaar eerliker oor die syfers.